Различните авиокомпании имат различни изисквания по отношение на превозването на бременни жени. Някои компании са по-либерални и разрешават бременните да летят и в последните гестационни седмици, други – до 28-ма, 34-та и т.н. седмици. Някои изискват подписан и подпечатан документ от лекар, удостоверяващ, че Ви е разрешено да летите или че авиокомпанията е освободена от носене на отговорност. Причината за всички тези мерки е да се избегне настъпване на усложнения при бременната или раждане на борда. Последното не е изключение, но по правило е рядко. Препоръчва се преди да планирате полет да проверите всички условия на конкретната авиокомпания.